athenaeus-soph.deipnosophistae 4.36
Ποσειδώνιος δὲ ὁ ἀπὸ τῆς στοᾶς ἐν ταῖς ἱστορίαις αἷς συνέθηκεν οὐκ ἀλλοτρίως ἧς προῄρητο φιλοσοφίας πολλὰ παρὰ πολλοῖς ἔθιμα καὶ νόμιμα ἀναγράφων Κελτοί , φησί , τὰς τροφὰς προτίθενται χόρτον ὑποβάλλοντες καὶ ἐπὶ τραπεζῶν ξυλίνων μικρὸν ἀπὸ τῆς γῆς ἐπηρμένων , ἡ τροφὴ δ’ ἐστὶν ἄρτοι μὲν ὀλίγοι , κρέα δὲ πολλὰ ἐν ὕδατι καὶ ὀπτὰ ἐπ’ ἀνθράκων ἢ ὀβελίσκων , προσφέρονται δὲ ταῦτα καθαρείως μέν , λεοντωδῶς δέ , ταῖς χερσὶν ἀμφοτέραις αἴροντες ὅλα μέλη καὶ ἀποδάκνοντες , ἐὰν δὲ ᾖ τι δυσαπόσπαστον , μαχαιρίῳ μικρῷ παρατέμνοντες , ὃ τοῖς κολεοῖς ἐν ἰδίᾳ θήκῃ παράκειται . προσφέρονται δὲ καὶ ἰχθῦς οἵ τε παρὰ τοὺς ποταμοὺς οἰκοῦντες καὶ παρὰ τὴν ἐντὸς καὶ τὴν ἔξω θάλασσαν , καὶ τούτους δὲ ὀπτοὺς μετὰ ἁλῶν καὶ ὄξους καὶ κυμίνου · τοῦτο δὲ καὶ εἰς τὸ ποτὸν ἐμβάλλουσιν . ἐλαίῳ δ’ οὐ χρῶνται διὰ σπάνιν καὶ διὰ τὸ ἀσύνηθες ἀηδὲς αὐτοῖς φαίνεται , ὅταν δὲ πλείονες συνδειπνῶσι , κάθηνται μὲν ἐν κύκλῳ , μέσος δὲ ὁ κράτιστος ὡς ἂν κορυφαῖος χοροῦ , διαφέρων τῶν ἄλλων ἢ κατὰ τὴν πολεμικὴν εὐχέρειαν ἢ κατὰ γένος ἢ κατὰ πλοῦτον . ὁ δ’ ὑποδεχόμενος παρ’ αὐτόν , ἐφεξῆς δ’ ἑκατέρωθε κατ’ ἀξίαν ἧς ἔχουσιν ὑπεροχῆς , καὶ οἱ μὲν τοὺς θυρεοὺς ὁπλοφοροῦντες ἐκ τῶν ὀπίσω παρεστᾶσιν , οἱ δὲ δορυφόροι κατὰ τὴν ἀντικρὺ καθήμενοι κύκλῳ καθάπερ οἱ δεσπόται συνευωχοῦνται . τὸ δὲ ποτὸν οἱ διακονοῦντες ἐν ἀγγείοις περιφέρουσιν ἐοικόσι μὲν ἀμβίκοις , ἢ κεραμέοις ἢ ἀργυροῖς · καὶ γὰρ τοὺς πίνακας ἐφ’ ὧν τὰς τροφὰς προτίθενται τοιούτους ἔχουσιν οἱ δὲ χαλκοῦς , οἱ δὲ κάνεα ξύλινα καὶ πλεκτά , τὸ δὲ πινόμενόν ἐστι παρὰ μὲν τοῖς πλουτοῦσιν οἶνος ἐξ Ἰταλίας καὶ τῆς Μασσαλιητῶν χώρας παρακομιζόμενος , ἄκρατος δ’ οὗτος · ἐνίοτε δὲ ὀλίγον ὕδωρ παραμίγνυται · παρὰ δὲ τοῖς ὑποδεεστέροις ζύθος πύρινον μετὰ μέλιτος ἐσκευασμένον , παρὰ δὲ τοῖς πολλοῖς καθ’ αὑτό · καλεῖται δὲ κόρμα . ἀπορροφοῦσι δὲ ἐκ τοῦ αὐτοῦ ποτηρίου κατὰ μικρόν , οὐ πλεῖον κυάθου πυκνότερον δὲ τοῦτο ποιοῦσι . περιφέρει δὲ ὁ παῖς ἐπὶ τὰ δεξιὰ καὶ τὰ λαιά · οὕτως διακονοῦνται . καὶ τοὺς θεοὺς προσκυνοῦσιν ἐπὶ τὰ δεξιὰ στρεφόμενοι .
Lemmas: Ποσειδώνιος δέ ὁ ἀπό ὁ στοά ἐν ὁ ἱστορία ὅς συντίθημι οὐ ἀλλότριος ὅς προλέγω φιλοσοφία πολύς παρά πολύς ἔθιμος καί νόμιμος ἀναγράφω Κελτοί , φημί , ὁ τροφή προτίθημι χόρτος ὑποβάλλω καί ἐπί τράπεζα ξύλινος μικρός ἀπό ὁ γῆ ἐπαίρω , ὁ τροφή δέ εἰμί ἄρτος μέν ὀλίγος , κρέας δέ πολύς ἐν ὕδωρ καί ὀπτός ἐπί ἄνθραξ ἤ ὀβελίσκος , προσφέρω δέ οὗτος καθάρειος μέν , λεοντώδης δέ , ὁ χείρ ἀμφότερος ἀείρω ὅλος μέλος καί ἀποδάκνω , ἐάν δέ εἰμί τις δυσαπόσπαστος , μαχαίριον μικρός παρατέμνω , ὅς ὁ κολεός ἐν ἴδιος θήκη παράκειμαι . προσφέρω δέ καί ἰχθῦς ὁ τε παρά ὁ ποταμός οἰκέω καί παρά ὁ ἐντός καί ὁ ἔξω θάλασσα , καί οὗτος δέ ὀπτός μετά ἅλς καί ὄξος καί κύμινον · οὗτος δέ καί εἰς ὁ ποτός ἐμβάλλω . ἔλαιον δέ οὐ χράω διά σπάνις καί διά ὁ ἀσυνήθης ἀηδής αὐτός φαίνω , ὅταν δέ πολύς συνδειπνέω , κάθημαι μέν ἐν κύκλος , μέσος δέ ὁ κρατύς ὡς ἄν κορυφαῖος χορός , διαφέρω ὁ ἄλλος ἤ κατά ὁ πολεμικός εὐχέρεια ἤ κατά γένος ἤ κατά πλοῦτος . ὁ δέ ὑποδέχομαι παρά αὐτός , ἐφεξῆς δέ ἑκατέρωθεν κατά ἀξία ὅς ἔχω ὑπεροχή , καί ὁ μέν ὁ θυρεός ὁπλοφορέω ἐκ ὁ ὀπίσω παρίστημι , ὁ δέ δορυφόρος κατά ὁ ἀντικρύ κάθημαι κύκλος καθά ὁ δεσπότης συνευωχέομαι . ὁ δέ ποτόν ὁ διακονέω ἐν ἀγγεῖον περιφέρω ἔοικα μέν ἄμβικος , ἤ κεράμεος ἤ ἀργύρεος · καί γάρ ὁ πίναξ ἐπί ὅς ὁ τροφή προτίθημι τοιοῦτος ἔχω ὁ δέ χάλκεος , ὁ δέ κάνεον ξύλινος καί πλεκτός , ὁ δέ πίνω εἰμί παρά μέν ὁ πλουτέω οἶνος ἐκ Ἰταλία καί ὁ Μασσαλία χώρα παρακομίζω , ἄκρατος δέ οὗτος · ἐνίοτε δέ ὀλίγος ὕδωρ παραμείγνυμι · παρά δέ ὁ ὑποδεής ζύθος πύρινος μετά μέλι σκευάζω , παρά δέ ὁ πολύς κατά ἑαυτοῦ · καλέω δέ κόρμα . ἀπορροφέω δέ ἐκ ὁ αὐτός ποτήριον κατά μικρός , οὐ πολύς κύαθος πυκνός δέ οὗτος ποιέω . περιφέρω δέ ὁ παῖς ἐπί ὁ δεξιός καί ὁ λαιός · οὕτως διακονέω . καί ὁ θεός προσκυνέω ἐπί ὁ δεξιός στρέφω .